О Б Щ И Н С К И   С Ъ В Е Т  - П Е Р Н И К

Р Е Ш Е Н И Е  № 992
от 20.09.2022 г.
За обявяване на публичен търг с явно наддаване за продажба на недвижим имот-частна общинска собственост

На основание чл.21 ал.1 т.8 и ал.2 от ЗМСМА, чл.35 ал.1 от ЗОС, във връзка с чл.52 ал.1 т.1, чл.58 и чл.87 ал.1 от Наредба № 8 за общинското имущество на територията на община Перник 
ОБЩИНСКИ СЪВЕТ РЕШИ:
1. Допълва Годишната Програма за управление и разпореждане с имоти - общинска собственост през 2022 г. по чл.8, ал.9 от ЗОС, приета с Решение №825 по Протокол №5, т.25 от проведено заседание на 07.04.2022 г. от Общински съвет -Перник, в раздел III, т.2 „Описание на терени за продажба по ЗОС“, с точка 2.103, съответстваща на терена, описан съответно в т.2.1 от настоящето решение.

2. Дава своето съгласие да се организира и проведе търг с явно наддаване за продажба на недвижим имот - частна общинска собственост, както следва за:

2.1. ТЕРЕН, представляващ поземлен имот с идентификатор 55871.509.6 /землище петдесет и пет хиляди осемстотин седемдесет и едно, кадастрален район петстотин и девети, имот шести/ с площ 8 663 кв. м. /осем хиляди шестстотин шестдесет и три квадратни метра/, съгласно кадастралната карта и кадастралните регистри, одобрени със Заповед РД-18-91/13.10.2008 г. на Изпълнителния директор на АГКК; Последно изменение на кадастралната карта и кадастралните регистри, засягащо поземления имот и от 12.05.2022 г., с адрес на имота: гр. Перник, „Горно могиличе“ № 88; Трайно предназначение на територията: Урбанизирана; Начин на трайно ползване: За друг вид производствен, складов обект; Предишен идентификатор: Няма; Номер по предходен план: квартал: 151, парцел: III-509.6. За който съгласно регулационния план на гр. Перник, кв.“Васил Левски“ е отреден УПИ III-509.6 “За производствени, складови дейности и автосервиз“, кв.151. Съседи: 55871.509.59, 55871.509.50, 55871.509.28, 55871.509.7, за който е съставен АОС №15004/31.05.2022 г., утвърден от Кмета на Община Перник, вписан в Служба по вписванията гр. Перник Дв.вх.№2382, Вх.рег.№2436/09.06.22 г., Акт №107, том 8, дело №844/22; Имотна партида: 81458, при начална тръжна цена в размер на 287 000,00 лв. /двеста осемдесет и седем хиляди лева и нула стотинки/ с ДДС.
3. Възлага на Кмета на Община Перник да извърши необходимата процедура, съгласно законовите разпоредби. 

Решението е прието на заседание на Общинския съвет, проведено на 20.09.2022г., Протокол № 12 т. 38 от дневния ред и е подпечатано с официалния печат на Общинския съвет.
ПРЕДСЕДАТЕЛ: 

 /Д. КОЛЕВ/

